Livanjski divlji konji
Livanjski divlji konji su konji koji žive na visoravni Krugu, na predjelu od Koričina do Borove glave u Livnu u Bosni i Hercegovini. Ovo nisu izvorni divlji konji, nego su potomci domaćih konja koji su služili u poljoprivredi. Nakon što ih je u toj ulozi potisla mehanizacija prije 50 godina 20. vijeka, ostavljeni su da žive divlje, jer više nije bilo potrebe za njima. Budući da skoro pola vijeka nije postojala organizirana ljudska skrb za njih od strane države, dnevno prelaze desetke kilometara da bi se nahranili i napojili. Unatoč nepovoljnim vremenskim uvjetima, brojnim zvijerima iz obližnjih šuma, preživjeli su zahvaljujući bogatim pašnjacima. Brigu o ovim konjima pokušava voditi planinarsko ekološko društvo Borova Glava i grad Livno. Procjene iz aprila 2011. godine govore o skupini od 196 jedinki. Prema podacima iz 2013. godine, skupina je brojala 286 odraslih i 48 mladih jedinki. Podaci iz 2015. godine broje ukupno 418 konja, od čega su 65 ždrijebadi. Prema procjenama iz 2018., broj im se kreće oko 800 grla. Od 2013. livanjski divlji konji zaštićeni su i zakonom.